广司主事，壬子差徐州管仓，历陞员外郎、郎中。戊午，陞湖广按察使司副使。当时，惠王建邸于荆，欲并民居为府第，人心惶惶。瑛田请以湘王废邸改建，毋动民居，报可，移府庄田，搜括河南，不足额，派之楚，楚抚欲取盈于荆。瑛田力持不应，荆人以为德。天启末，土酋奢崇明反叛已数年，重庆陷落，瑛田受檄往援，选精兵五千，昼夜驰赴。时贼党兵甚众，土司暨诸道股栗，请解城围，瑛田不从，率所部奋勇邀击，杀贼八百余。敌人诈降，瑛田用计擒其首领。官军收复重庆。凯旋归，擢四川布政使司参政，又迁河南按察使，未赴任卒。叙平奢之功，赠太仆寺正